rejauldu/bengali-wikipedia huggingface dataset:
ওম প্রকাশ ভারতীয় সেনাবাহিনীর একজন জেনারেল ছিলেন। ২০১২ সালে তাকে ১৫ কোরের অধিনায়ক করা হয়েছিলো।  শিক্ষা এবং সামরিক জীবন  প্রকাশের জন্ম ১৯৫৫ সালে হরিয়ানা প্রদেশের ঝাজজর জেলায় হয়েছিলো। তার প্রাথমিক শিক্ষা শুরু হয় গ্রাম এলাকায়, এরপর তিনি ভর্তি হন কর্নাটকের 'সৈনিক স্কুল' এ, ১৯৭২ সালে 'ন্যাশনাল ডিফেন্স একাডেমী' তে ওম ক্যাডেট হিসেবে ঢোকেন। তার প্রতিরক্ষাবিদ্যায় এ এমএসসি ডিগ্রী সহ প্রতিরক্ষা এবং কৌশলবিদ্যায় মাস্টার অব ফিলোসফি ডিগ্রী ছিলো। তিনি ভারতের ওয়েলিংটনের ডিফেন্স সার্ভিসেস স্টাফ কলেজ থেকে পিএসসি এবং ন্যাশনাল ডিফেন্স কলেজ দিল্লী থেকে এনডিসি কোর্স করেন।  ওম কাশ্মীর এবং উওর-পূর্বাঞ্চলীয় প্রদেশে সংঘটিত বিচ্ছিন্নতাবাদ বিরোধী সামরিক অভিযানে অংশ নিয়েছেন। শ্রীলঙ্কায় আশির দশকের শেষের দিকে ভারতীয় সেনাবাহিনী নামানো হয় উগ্রপন্থী তামিলদের সাজা দেওয়ার জন্যে, ওম সেখানে বদলী হন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় জেনারেল বিষয়শ্রেণী:ভারতীয় সেনা কর্মকর্তা বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:উত্তম যুদ্ধ সেবা পদক প্রাপক বিষয়শ্রেণী:অতি বিশিষ্ট সেবা পদক প্রাপক বিষয়শ্রেণী:ঝজ্জর জেলার ব্যক্তি বিষয়শ্রেণী:সৈনিক স্কুলের প্রাক্তন শিক্ষার্থী বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী বিষয়শ্রেণী:ভারতীয় সামরিক একাডেমী প্রাক্তন শিক্ষার্থী
থাম্ব|ফিলিস্তিনের রামাল্লায় একটি মসজিদ অধিকাংশ ফিলিস্তিনি জনগণের ধর্ম ইসলাম হওয়ার কারণে ফিলিস্তিনে ইসলামই হচ্ছে প্রধান ধর্ম। ইসরাঈলি দখলদারি বসতিসহ পশ্চিম তীরের ৮০ থেকে ৮৫ শতাংশ হচ্ছে মুসলিম এবং গাজা উপতক্যায় শতকরা ৯৯ ভাগই মুসলিম। ফিলিস্তিনের মুসলিমদের সাধারণত শাফিঈ মাযহাবের অনুসরণ করে থাকেন যা সুন্নি মুসলিমদের একটি শাখা।   ইতিহাস    ইসলামের সূচনালগ্ন   সপ্তম শতাব্দীতে খিলাফায়ে রাশেদীনের যুগে উমার ইবনে খাত্তাব এর খিলাফাতের সময় পারস্য এবং বাইজেন্টাইন সাম্রাজ্যের সেনাবাহিনীদের পরজাতি করে ফিলিস্তিন অঞ্চলে ইসলামের প্রবেশ ঘটে এবং সেময় পারস্য, মেসোপটিমিয়া( বর্তমান ইরাক), শাম, মিশর, উত্তর আফ্রিকা এবং স্পেনেও মুসলিমরা বিজয় লাভ করে।A Concise History of Islam and the Arabs MidEastWeb.org আরব মুসলিম এবং অন্যান্য অঞ্চলের মুসলিমদের বিভিন্ন অঞ্চলে ছড়িয়ে পড়ার প্রক্রিয়াটা  অনেক লম্বা সময় ধরে চালু ছিলো। এই সময়ের মধ্যে অনেক স্থানীয় খ্রিষ্টান, সামারিটান এবং ইহুদী ইসলাম গ্রহণ করেন।  ৬৩৬ খ্রিষ্টাব্দের নভেম্বরের দিকে মুসলমান আরব সেনাবাহিনী জেরুসালেম আক্রমণ করে, সেই সময় জেরুসালেম বাইজেন্টাইন রোমান সাম্রাজ্যের অন্তর্ভুক্ত ছিলো। চারমাস ব্যাপি এই অবরোধ চলমান ছিলো। শেষ পর্যন্ত অর্থোডক্সের নেতা সফ্রনিয়াস খলিফা উমার এর নিকট জেরুসালেম সমর্পণ করতে রাজি হন। উমার সেই সময় মদিনাতে ছিলেন, খলিফা উমার সফ্রনিয়াসের শর্তে রাজি হয়ে আত্নসমর্পণের চুক্তি করার জন্য জেরুসালেমের দিকে যাত্রা শুরু করেন, সময়টা ছিলো ৬৩৭ সালের বসন্ত কাল। সফ্রনিয়াস আপোসের মাধ্যমে খলিফা উমার এর সাথে একটি চুক্তি করেন যা ”উমারিয়া চুক্তি” নামে পরিচিত। এই চুক্তির মাধ্যমে খ্রিষ্টানরা জিজিয়া করের (মুসলিম শাসকের অধীনে বিজিত অমুসলিমদের জন্য ধার্যকৃত কর) বিনিময়ে তাদের ধর্মীয় স্বাধীনতা পালনের সুযোগ পায়। এর ফলে জেরুসালেমের খ্রিষ্টান এবং ইহুদী জনগণ স্বাচ্ছন্দে বসবাস করার সুযোগ লাভ করে।  তথ্যসূত্র  বিষয়শ্রেণী:দেশ অনুযায়ী ইসলাম বিষয়শ্রেণী:ফিলিস্তিনে ইসলাম বিষয়শ্রেণী:ফিলিস্তিন (অঞ্চল) এর ইতিহাস বিষয়শ্রেণী:ইসলামের ইতিহাস
জ্যোতিরাদিত্য মাধবরাও সিন্ধিয়া (জন্ম: ১ জানুয়ারী ১৯৭১) একজন ভারতীয় রাজনীতিবিদ যিনি রাজ্যসভার সদস্য হিসাবে মধ্যপ্রদেশ হতে প্রতিনিধিত্ব করেন। যিনি একসময়কার গোয়ালিয়র রাজ্য শাসনকারী সিন্ধিয়া পরিবারের সদস্য। তিনি ২০১২ সালে ভারতের সাধারণ নির্বাচনে পরাজয়ের পূর্ব পর্যন্ত মধ্যপ্রদেশের গুনা আসন হতে লোকসভায় প্রতিনিধিত্ব করেন। রাজনৈতিক জীবনে তিনি প্রথমে ভারতীয় জাতীয় কংগ্রেসের (আইএনসি) এবং বর্তমানে ভারতীয় জনতা পার্টির (বিজেপি) সদস্য হিসাবে আছেন।  কংগ্রেসের সদস্য থাকাকালীন ২০১২'এর অক্টোবর থেকে ২০১৪'এর মে পর্যন্ত তিনি প্রধানমন্ত্রী মনমোহন সিংয়ের মন্ত্রিসভায় বিদ্যুত মন্ত্রণালয়ের দায়িত্বে ছিলেন। ২০২০ সালের মার্চ মাসে তিনি কংগ্রেসের সাথে সমস্ত সম্পর্ক ছিন্ন করে বিজেপিতে যোগ দেন।   জন্ম ও পারিবারিক পরিচিতি   সিন্ধিয়া ১৯৭১ সালের ১ জানুয়ারি বোম্বেতে জন্মগ্রহণ করেন। তার পিতা মাধবরাও সিন্ধিয়া এবং মাতা মাধবী রাজে সিন্ধিয়া; যারা ব্রিটিশ ভারতের প্রাক্তন গোয়ালিয়র রাজ্য শাসনকারী সিন্ধিয়া পরিবারের সদস্য। তিনি নিজেকে কুরমি জনগোষ্ঠীর লোক হিসাবে দাবি করেন।   শিক্ষাজীবন   তিনি মুম্বাইয়ের ক্যাম্পিয়ন স্কুলে এবং দেরাদুনের দুন স্কুলে পড়াশোনা শেষ করার পর ১৯৯৩ সালে অর্থনীতিতে স্নাতক হন হার্ভার্ড বিশ্ববিদ্যাল হতে এবং ২০০১ সালে এমবিএ করেন স্ট্যানফোর্ড বিশ্ববিদ্যালয় থেকে। তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:লোকসভার সদস্য বিষয়শ্রেণী:রাজ্যসভার সদস্য বিষয়শ্রেণী:সিন্ধিয়া পরিবার বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:ভারতের বিদ্যুতমন্ত্রী বিষয়শ্রেণী:ভারতীয় হিন্দু বিষয়শ্রেণী:মধ্যপ্রদেশের রাজনীতিবিদ বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:চতুর্দশ লোকসভার সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:মধ্যপ্রদেশের রাজ্যসভা সদস্য বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:ত্রয়োদশ লোকসভার সদস্য বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:ষোড়শ লোকসভার সদস্য বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:অষ্টাদশ লোকসভার সদস্য
মেজর হল ভারতীয় তেলুগু ভাষার জীবনীমূলক অ্যাকশন চলচ্চিত্র। এটি পরিচালনা করেছে শশী কিরণ টিক্কা এবং প্রযোজনা করেছে সনি পিকচার্স ইন্ডিয়া, জি মহেশ বাবু এন্টারটেইনমেন্ট এবং এ+এস মুভিজ। চলচ্চিত্রটি একই সাথে তেলুগু এবং হিন্দি ভাষায় শ্যুট করা হয় এবং মালায়ালম ভাষায় ডাব করা হয়। চলচ্চিত্রটি ২০০৮ সালের মুম্বই জঙ্গি হামলায় শহীদ মেজর সন্দীপ উন্নীকৃষ্ণনের জীবনের উপর ভিত্তি করে তৈরি করা হয়। চলচ্চিত্রটিতে মেজর সন্দীপ উন্নীকৃষ্ণনের ভূমিকায় অভিনয় করেছে আদিভি শেষ। ২৭ মে ২০২২-এ চলচ্চিত্রটি পেক্ষাগৃহে মুক্তির পাওয়ার কথা রয়েছে।   কাহিনি  এই চলচ্চিত্রটি সত্য ঘটনার উপর অনুপ্রাণিত। ২০০৮ সালে মুম্বাইয়ের তাজমহল প্যালেস হোটেলে সন্ত্রাসবাদীর আক্রমণে মেজর সন্দীপ উন্নীকৃষ্ণন হোটেলের ভেতরে থাকা লোকেদের কীভাবে বাঁচিয়েছিলেন এবং শহিদ হয়েছিলেন এটাই এই চলচ্চিত্রটির কাহিনী।   অভিনয়ে    মেজর সন্দীপ উন্নীকৃষ্ণনের ভূমিকায় আদিভি শেষ  প্রমোদার ভূমিকায় শোভিতা ধুলিপালা  ইশার ভূমিকায় সাই মাঞ্জরেকর  কে. উন্নীকৃষ্ণনের ভূমিকায় প্রকাশ রাজ  ধনলক্ষ্মী উন্নীকৃষ্ণনের ভূমিকায় রেবতী নায়ার  মুরালি শর্মা   নির্মাণ  ২০১৯ সালের ফেব্রুয়ারিতে ঘোষণা করা হয় যে মেজর চলচ্চিত্রটিতে মেজর সন্দীপ উন্নীকৃষ্ণনের ভূমিকায় অভিনয় করবে আদিভি সেশ। চলচ্চিত্রটিকে প্রযোজনা করছে মহেশ বাবু এবং জি স্টুডিও, সনি পিকচার্স রিলিজিং ইন্ডিয়া।   চিত্রগ্রহণ  থাম্ব| মুম্বাইয়ের তাজমহল প্যালেস হোটেলে ছবির কিছু অংশের শুটিং হয়। ২০২০ সালের ফেব্রুয়ারিতে চলচ্চিত্রটির প্রথম চিত্রগ্রহণ শুরু হয় এবং ২০২০ সালের সেপ্টেম্বরের মধ্যেই, চলচ্চিত্রের ৫০ শতাংশের এরও বেশি শ্যুট করা হয়, এবং পরের শুটিং ২০২০ সালের অক্টোবরে হায়দ্রাবাদে হয়। শোভিতা ধুলিপালা তার অংশের চিত্রগ্রহণ নভেম্বর ২০২০ সালে শেষ করেন।   মুক্তি  করোনা ভাইরাস মহামারীর কারণে চলচ্চিত্রটির মুক্তির তারিখ বারবার পিছিয়ে দেওয়ার হয়। এখন চলচ্চিত্রটি ২০২২ সালের ২৭ মে-তে মুক্তি পাবে।   তথ্যসূত্র   বহিঃসংযোগ    বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:২০০৮-এর পটভূমিতে চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় দেশাত্মবোধক চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:সত্য ঘটনা অবলম্বনে অ্যাকশন চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:ভারত জড়িত যুদ্ধ বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:জিহাদিবাদ সম্পর্কিত চলচ্চিত্র বিষয়শ্রেণী:শ্রীনগরে ধারণকৃত চলচ্চিত্র
করোনেশন ব্রিজ ভারতের পশ্চিমবঙ্গ অঙ্গরাজ্যের সেবকে অবস্থিত। এটি রোডওয়ে ব্রিজ ও সেবক সেতু নামেও পরিচিত। সেতুটি তিস্তা নদীর উপর নির্মিত হয়েছে এবং দার্জিলিং ও কালিম্পং জেলা দুটিকে সংযুক্ত করেছে। সেতুটি ১৭ নং জাতীয় সড়কের (পুরানো - জাতীয় সড়ক ৩১) অংশ। এই সেতুটি সেবক রেলওয়ে সেতুর সমান্তরালে বিস্তৃত, যা প্রায় ২ কিমি দূরে তিস্তা নদীর উপর অবস্থিত।  সেতুটির ভিত্তিপ্রস্তর বাংলার তৎকালীন গভর্নর জন অ্যান্ডারসন ১৯৩৭ সালে স্থাপন করেন। সেতুর নির্মাণ কাজ ১৯৪১ সালে ৬ লক্ষ টাকা ব্যয়ে সম্পন্ন হয়েছিল এবং এটির নামকরণ ১৯৩৭ সালে রাজা ষষ্ঠ জর্জ ও রাণী এলিজাবেথের রাজ্যাভিষেকের স্মরণে করা হয়েছিল।  সেতুটির এক দিকের প্রবেশপথে দুটি বাঘের মূর্তি থাকায় স্থানীয়রা সেতুটিকে বাগপুল বা বাঘের সেতু বলে ডাকে। এই সেতুটির নকশা, অঙ্কন ও পরিকল্পনা দার্জিলিং ডিভিশন পাবলিক ওয়ার্কস ডিপার্টমেন্টের (পিডব্লিউডি) শেষ ব্রিটিশ এক্সিকিউটিভ ইঞ্জিনিয়ার জন চেম্বারস করেছিলেন। বোম্বে থেকে আগত মেসার্স জেসি গ্যামনকে ঠিকাদার হিসেবে নিয়োগ করা হয়েছিল। সেতুটি রিইনফোর্সড কংক্রিট পদ্ধতিতে নির্মিত হয়েছিল। যেহেতু জলের গভীরতা ও স্রোতের কারণে তিস্তা নদীর তলদেশ থেকে খুটি তৈরি সম্ভব ছিল না, তাই পুরো সেতুটি একটি নির্দিষ্ট খিলান আটকানো ছিল, যার দুটি প্রান্ত নদীর উভয় পাশে পাথরের উপর স্থাপন করা হয়েছিল।  চিত্রশালা    তথ্যসূত্র   বিষয়শ্রেণী:পশ্চিমবঙ্গের সেতু বিষয়শ্রেণী:এশীয় সেতু (স্থাপনা) অসম্পূর্ণ বিষয়শ্রেণী:১৯৪১-এ ব্রিটিশ ভারতে প্রতিষ্ঠিত বিষয়শ্রেণী:ভারতের পরিবহন অসম্পূর্ণ বিষয়শ্রেণী:১৯৪১-এ সম্পন্ন সেতু বিষয়শ্রেণী:শিলিগুড়ির পরিবহন বিষয়শ্রেণী:ভারতের সড়ক সেতু বিষয়শ্রেণী:২০শ শতাব্দীতে ভারতের স্থাপত্য
লিলিয়াম নেপালেন্স প্রজাতিটি লিলিয়াসিয়াই (লিলি) পরিবারের অন্তর্ভুক্ত একটি এশীয় উদ্ভিদ, যা নেপালের লিলি নামেও পরিচিত।Garden of Eaden, Lilium nepalense, The Lily of Nepal  text in English; color photos এটি হিমালয় এবং এর নিকটবর্তী অঞ্চল যেমন: উত্তর থাইল্যান্ড, উত্তর মায়ানমার, আসাম, ভুটান, সিকিম, নেপাল, উত্তরাখণ্ড, তিব্বত ও ইউনানের আদিম অধিবাসী।Kew World Checklist of Selected Plant Families সমুদ্রপৃষ্ঠ থেকে ১,২০০ থেকে ৩,০০০ মিটার (৩,৯০০ থেকে ৯,৮০০ ফুট) উঁচু ভেজা বনাঞ্চলের সীমানায় একে বাড়তে দেখা যায়।Flora of China Vol. 24 Page 143 紫斑百合 zi ban bai he Lilium nepalense D. Don, Mem. Wern. Nat. Hist. Soc. 3: 412. 1820.  লিলিয়াম নেপালেন্স প্রায় ১ মিটার পর্যন্ত উঁচু হলেও উচ্চতা সচরাচর এর কমই হয়। এর বাল্ব থেকে স্টোলন বের হয় এবং নতুন রোপণ করা বাল্বের ক্ষেত্রে প্রায়শই রোপণের স্থান থেকে কিছুটা দূরে এর শুট বের হয়ে আসে। ফুলের সংখ্যা খুবই অল্প হয়। ফুল প্রায়শই একক, দুলের মতো বা ঝুলানো ও বেগুনি বর্ণের গলাযুক্ত হয়; ফুলের রঙ ফ্যাকাশে সবুজ হয়ে থাকে।  ফুলগুলো সাধারণত দিনের আলোতে গন্ধহীন থাকে এবং অন্ধকারে এর প্রচণ্ড সুগন্ধি বের হয়।  চাষ লিলিয়াম নেপালেন্সের চাষের ক্ষেত্রে শীতল কাচঘর সবচেয়ে উপযুক্ত। হিউমাস সমৃদ্ধ ঈষৎ-অম্লীয় ও ভাল নিষ্কাশন ব্যবস্থাযুক্ত মাটি  এই উদ্ভিদের জন্য অধিক পছন্দনীয়। It prefers the bulb to be kept cool while the plant itself can stand full sun. বসন্তে তুষার গলে যাওয়ার কৃত্রিম আবহের মধ্যে এ গাছে ভালভাবে সেচ দেওয়া উচিত। ফুল ফোটার পর গাছটিকে যথাযথভাবে শুষ্ক রাখতে হয়, অন্যথায় এর বাল্বে পচন ধরে।  বিশেষ দ্রষ্টব্য  Lilium nepalense var. burmanicum-এর বর্তমান নাম Lilium primulinum var. burmanicum  Lilium nepalense var. ochraceum-এর বর্তমান নাম Lilium primulinum var. ochraceum  তথ্যসূত্র  বিষয়শ্রেণী:লিলিয়াম বিষয়শ্রেণী:১৮২০-এ বর্ণিত উদ্ভিদ বিষয়শ্রেণী:এশিয়ার উদ্ভিদ
শহীদ ক্ষুদিরাম মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার গড়িয়া অঞ্চলে অবস্থিত। স্টেশনটি বাঙালি স্বাধীনতা সংগ্রামী ক্ষুদিরাম বসুর নামে নামাঙ্কিত। ইস্টার্ন মেট্রোপলিটান বাইপাসের পশ্চিমে প্রণবানন্দ রোড ও গড়িয়া স্টেশন রোডের মাঝে উড়াল পথে এই স্টেশনটি অবস্থিত।   পাদটীকা   বিষয়শ্রেণী:কলকাতা মেট্রোর স্টেশন বিষয়শ্রেণী:২০১০-এ চালু রেলওয়ে স্টেশন বিষয়শ্রেণী:কলকাতার রেলওয়ে স্টেশন
আইখাল খনি (ইয়াকুত: Айха́л,,  ; ) রাশিয়া এবং বিশ্বের বৃহত্তম হীরার খনিগুলির মধ্যে একটি।  খনিটি দেশের উত্তর-পূর্ব অংশে সাখা প্রজাতন্ত্রের আইখাল বসতির কাছে অবস্থিত।  খনিটিতে ৪ কোটি ৭ লাখ ক্যারেট হীরার আনুমানিক মজুদ রয়েছে এবং বার্ষিক উৎপাদন ক্ষমতা ১৩ লক্ষ ক্যারেট।    আরো দেখুন    রাশিয়ার খনিগুলির তালিকা  ইউবিলেনায়া হীরার খনি   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সোভিয়েত ইউনিয়নের হীরার খনি বিষয়শ্রেণী:রাশিয়ার হীরার খনি
thumb|গ্রিসের একটি বেতার কর্মশালাতে বিভিন্ন শব্দযন্ত্র thumb|ডিজিটাল (সাংখ্যিক) উপায়ে সৃষ্ট গভীর, স্পন্দনশীল বিশেষ আবহধ্বনি thumb|একটি মানবকণ্ঠ "ইয়া" বলছে, তার পরে ডিজিটাল (সাংখ্যিক) উপায়ে এই ধারণকৃত ধ্বনিটির সাথে বিশাল অনুরণনমূলক বিশেষ আবহধ্বনি যোগ করা হয়েছে। thumb|একটি কালো দামা  পাখি গান গাইছে, তারপর ধারণকৃত গানটির মূল রূপটিকে ৫টি ভিন্ন কণ্ঠে একত্রে বাজানো হয়েছে, যা একটি বিশেষ আবহধ্বনি। বিশেষ আবহধ্বনি বলতে কৃত্রিমভাবে সৃষ্ট, পুনরুৎপাদিত বা প্রবর্ধিত ধ্বনি বা ধ্বনিসমষ্টিকে বোঝায় যেগুলিকে মঞ্চনাটক, বেতার নাটক, টেলিভিশন, চলচ্চিত্র, চলমান চিত্র বা অ্যানিমেশন, ভিডিও খেলা, সঙ্গীত বা অন্য কোনও শিল্পকলা মাধ্যমে পরিবেশিত বা প্রদর্শিত ঘটনাগুলিকে আরও বাস্তব রূপ দিতে বা অন্য কোনও বিশেষ শৈল্পিক কারণে যোগ করা হয়। ঐতিহ্যগতভাবে বিশেষ আবহধ্বনিগুলি মঞ্চনাটকে খুবই গুরুত্বপূর্ণ। মঞ্চে পরিবেশিত নাটকে কাহিনীর প্রয়োজনে অনেক বিশেষ ধ্বনির প্রয়োজন হয়, যেগুলি বাস্তবে মঞ্চের পরিসরের তুলনায় অনেক বৃহৎ কোনও ক্ষেত্রে সৃষ্টি হতে হয়, কিংবা যেগুলি বাস্তবে সৃষ্টি করা খুবই বিপজ্জনক কিংবা অত্যন্ত ব্যয়বহুল। এগুলিকে তাই মঞ্চের পর্দার নেপথ্যে বিশেষ আবহধ্বনি হিসেবে বাস্তবায়িত করা হয়। যেমন মঞ্চে অভিনেতাদের পটভূমিতে ঘটমান কোনও যুদ্ধকে শিঙা, বন্দুকের গুলি ছোঁড়া, চিৎকার, ঘোড়ার খুরের শব্দ, তরবারির খাপ থেকে খোলা ও তরবারির সাথে তরবারি লেগে ঝনঝনানি, ইত্যাদি বিশেষ আবহধ্বনি দিয়ে ছদ্মরূপে পরিবেশন করা হতে পারে।  এছাড়া কিছু বিপজ্জনক ঘটনার ধ্বনি যেমন বিস্ফোরণ, সংঘর্ষ, কাচ বা কাঠ ভেঙে পড়া, ইত্যাদিও মঞ্চের নেপথ্যে সৃষ্টি করতে হয়। মঞ্চে প্রদর্শিত ঘটনার সাথে সমন্বয় করে বিশেষ আবহধ্বনিগুলি সৃষ্টি করতে হয়। এজন্য পর্দার আড়ালে একজন শব্দ কৌশলী বা ধ্বনি কৌশলী কাজ করেন। বেতার, টেলিভিশন ও চলচ্চিত্র মাধ্যমে বিশেষ আবহধ্বনিগুলিকে আগে থেকে ধারণ করে রাখা হয় এবং এগুলিকে কাহিনী বা সৃষ্টিশীলতার স্বার্থে যোগ করা হয়। কথোপকথন বা আবহ সঙ্গীত থেকে এগুলি আলাদা। তবে কথোপকথন ও নেপথ্য সঙ্গীতের মূল ধারণকৃত রূপটিকে কোনও কৃত্রিম উপায়ে পরিবর্তন সাধন করা হলে (যেমন প্রতিধ্বনি, অনুরণন তথা রিভার্ব, ফ্ল্যাঞ্জিং, ইত্যাদি) সেটিকেও বিশেষ আবহধ্বনি হিসেবে গণ্য করা হয়।  ইংরেজিতে বিশেষ আবহধ্বনিকে সাউন্ড ইফেক্ট (Sound effect) বা অডিও ইফেক্ট (Audio effect) নামে ডাকা হয়ে থাকে।  তথ্যসূত্র  বিষয়শ্রেণী:বিশেষ আবহ বিষয়শ্রেণী:ধ্বনি উৎপাদন বিষয়শ্রেণী:চলচ্চিত্রের কৌশল বিষয়শ্রেণী:বিশেষ আবহধ্বনি
সোনিয়া খান হলেন একজন পাকিস্তানি চলচ্চিত্র ও টেলিভিশন অভিনেত্রী।  তিনি উর্দু, পাঞ্জাবি, সিন্ধি এবং পশতু ছায়াছবিতে কাজ করেছেন।    ব্যক্তিগত জীবন  সোনিয়া খান জাতিগতভাবে একজন পশতুন বংশোদ্ভূত। তিনি ২২ বছর বয়সে তারিক মীরকে বিয়ে করেছিলেন। একটি নাটকের শুটিং চলাকালীন তারিক মীর ও সোনিয়া প্রথম দেখা হয়েছিল। তাদের মতে, প্রথম সাক্ষাতে বিস্তারিত কথোপকথন হয়েছিল, কিন্তু পরে তারা বিয়ে করবে এমন ধারণা কারও ছিল না। সোনিয়া তার বিয়ের দুই মাস আগে চিত্রজগত ত্যাগ করেন, কিন্তু কারণটি অবশ্য তারিক মীর ছিলেন না। আরও কিছু কারণ ছিল। সামাজিক মূল্যবোধ ভেঙে পড়ছিল। কখনও কখনও, এলাকার পুলিশ সুপার তার বাড়িতে যেতেন। কখনও কখনও, কিছু কারখানার মালিক তার বাসভবনে বেড়াতে যেতেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পশতু চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:পশতু ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:সিন্ধি চলচ্চিত্র অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:পশতু নারী
শিরত হাইম (বাংলা অর্থ: গানের সমুদ্র)  গাজা উপত্যকায় গুশ কাটিফ ব্লকের ভূমধ্যসাগর নেভ ডেকালিমের তীরে ২০০১ সালে প্রতিষ্ঠিত একটি ইসরায়েলি লোকালয় ছিল।   জনসংখ্যা  গাজা উপত্যকা যখন মিশর সেনাবাহিনীর দখলে ছিল তখন মিশর সেনাবাহিনী জানায় এই লোকালয়ে প্রায় পনেরটি পরিবারের পরিত্যক্ত ঘরগুলোতে থাকেন।   অপসারণ  বাম|থাম্ব|150x150পিক্সেল| শিরত হায়ামের উচ্ছেদ  ১৪ ই আগস্ট ২০০৫-এ, ডিসেঞ্জেজমেন্ট পরিকল্পনা বাস্তবায়ন হওয়ার পূর্বে শিরত হাইয়ামে বসবাসরত ইসরায়েলি সামরিক ইতিহাসবিদ আরেহ ইয়েজাকি, এই অঞ্চলকে "গাজা সমুদ্র সৈকতে স্বাধীন ইহুদি কর্তৃপক্ষ" হিসাবে স্বাধীনতা ঘোষণা করেছিলেন। তিনি তার নতুন দেশে "আড়াই হাজার নাগরিকের নির্বাচনের আগ পর্যন্ত" নিজেকে অস্থায়ী চেয়ারম্যান হিসাবে'' ঘোষণা করেন। তিনি জাতিসংঘ এবং রেড ক্রসকে তারর নতুন দেশকে স্বীকৃতি দেওয়ার জন্য একটি আবেদন প্রেরণ করেছিলেন। চার দিন পরে, যখন ইসরায়েলি প্রতিরক্ষা বাহিনী এবং ইসরায়েলি পুলিশ শিরত হায়ামকে গ্রেফতার করতে এসেছিল, তখন তিনি নিজের বাড়ির ছাদে উঠে এম -১৬ দিয়ে এই স্ব-ঘোষিত দেশটিকে একাই রক্ষা করেছিলেন। ঘটনাটি কয়েক ঘণ্টা পরে শান্তিপূর্ণভাবে শেষ হয়েছিল এবং বাসিন্দাদের সফলভাবে সরিয়ে নেওয়া হয়েছিল।  গুশ কাতিফের পশ্চাদপসরণের পূর্বে ইসরায়েলের মন্ত্রিপরিষদ কর্তৃক গৃহীত সিদ্ধান্ত ছিল সমস্ত আবাসিক সম্পত্তি নষ্ট করা। তবে বেশ কয়েক সপ্তাহ পরে এই লোকালয়ের সিমেন্ট কাঠামো ধ্বংস করা হয়েছিল না।http://www.ynetnews.com/articles/0,7340,L-3136516,00.html  গ্রামের উচ্ছেদ হওয়া বাসিন্দারা একটি গোষ্ঠী হিসাবে একসাথে থাকার সিদ্ধান্ত নেয়। তাই তারা জর্দান নদী উপত্যকার মাসকিয়টকে একটি কৃষিভিত্তিক লোকালয় হিসাবে গড়ে তুলে সেখানে বসবাস করতে চেয়েছিলেন। কিন্তু মাসকিয়টে একটি প্রাক্তন সামরিক ঘাঁটি ছিল তাই তা আবাসন নির্মাণের জন্য প্রস্তুত ছিল না। তাই এই দলটি মাসকিয়ট সংলগ্ন হেমদতে চলে গিয়েছিল বলে জানা যায়।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০০১-এ প্রতিষ্ঠিত জনবহুল স্থান বিষয়শ্রেণী:ক্ষুদ্রজাতি
ওয়ারোরা () ভারতের মহারাষ্ট্র রাজ্যের চন্দ্রপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১১ মিটার (৬৯২ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ওয়ারোরা শহরের জনসংখ্যা হল ৪২,২৪০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ওয়ারোরা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
গোদাবরী নদী হল ভারতের দ্বিতীয় দীর্ঘতম নদী এবং এটি ভারতের তৃতীয় বৃহত্তম নদী অববাহিকা নিষ্কাশন করে, যা ভারতের মোট ভৌগোলিক এলাকার প্রায় ১০% স্থান জুড়ে রয়েছে। এর উৎস মহারাষ্ট্রের নাশিকের ত্রিম্বকেশ্বর থেকে। এটি ১,৪৬৫ কিলোমিটার (৯১০ মাইল) পূর্ব দিকে প্রবাহিত হয় এবং মহারাষ্ট্র (৪৮.৬%), তেলঙ্গানা (১৮.৮%), অন্ধ্রপ্রদেশ (৪.৫%), ছত্তিশগড় (১০.৯%) এবং ওড়িশা (৫.৭%) রাজ্যগুলিকে নিষ্কাশন করে। নদীটি অবশেষে বঙ্গোপসাগরে একটি বিস্তৃত ডিস্ট্রিবিউটারি নেটওয়ার্কের মাধ্যমে মিশে যায়। এর ৩১২,৮১২ কিমি² (১২০,৭৭৭ বর্গ মাইল) নিষ্কাশন এলাকা উপমহাদেশের অন্যতম বৃহত্তম, যার তুলনায় শুধু গঙ্গা এবং সিন্ধু নদীর নিষ্কাশন এলাকা আরও বড়। দৈর্ঘ্য, নিষ্কাশন এলাকা এবং প্রবাহের দিক থেকে গোদাবরী হল উপদ্বীপ ভারতের সবচেয়ে বড় নদী এবং এটি "দক্ষিণ গঙ্গা" নামে পরিচিত ছিল।  এই নদী হাজার হাজার বছর ধরে হিন্দু ধর্মীয় শাস্ত্রে শ্রদ্ধার সঙ্গে পুজিত হয়েছে এবং এটি একটি সমৃদ্ধ সাংস্কৃতিক ঐতিহ্য ধারণ ও পুষ্টি প্রদান করে চলেছে। গত কয়েক দশকে, নদীটি একাধিক ব্যারেজ এবং বাঁধ দ্বারা অবরুদ্ধ হয়েছে, যা পানির গভীরতা বজায় রাখে এবং এর ফলে বাষ্পীভবন কম হয়। নদীর বিস্তীর্ণ বদ্বীপে ৭২৯ জন/বর্গ কিলোমিটার বসবাস করে, যা ভারতীয় গড় জনঘনত্বের প্রায় দ্বিগুণ, এবং এখানে বন্যার একটি উল্লেখযোগ্য ঝুঁকি রয়েছে, যা নিম্নাঞ্চলে আরো বৃদ্ধি পেতে পারে যদি বৈশ্বিক সমুদ্র স্তর বৃদ্ধি পায়।   তথ্যসূত্র    বহিঃসংযোগ   Godavari River in 1911  Nashik City  Contrasting Behavior of Osmium in the Godavari River Estuary, India, 2001   River Basin Report: Godavari River   Variations of Monsoon Rainfall in Godavari River Basin          বিষয়শ্রেণী:গোদাবরী নদী বিষয়শ্রেণী:অন্ধ্রপ্রদেশের ভূগোল বিষয়শ্রেণী:ভারতের নদী বিষয়শ্রেণী:মহারাষ্ট্রের নদী বিষয়শ্রেণী:তেলেঙ্গানার নদী বিষয়শ্রেণী:অন্ধ্রপ্রদেশের পরিবেশ বিষয়শ্রেণী:ছত্তিশগড়ের নদী বিষয়শ্রেণী:অন্ধ্রপ্রদেশের নদী বিষয়শ্রেণী:ছত্তিসগড়ের নদী বিষয়শ্রেণী:প্রাচীন ভারতীয় নদী বিষয়শ্রেণী:দক্ষিণ ভারত বিষয়শ্রেণী:মহারাষ্ট্রের পরিবেশ বিষয়শ্রেণী:তেলেঙ্গানার পরিবেশ
হাফশুয়ে মসজিদ (ফার্সি: مسجد جامع هفت شویه) ইরানের ইসফাহান প্রদেশের একটি ঐতিহাসিক মসজিদ। এটি সেলজুক যুগের। মসজিদের মূল অংশ ও গম্বুজটি ধ্বংস হয়ে গেছে এবং এর প্রাচীর ক্ষতিগ্রস্ত হয়েছে। কাঠামোটি মূলত অ্যাডোবগুলি দিয়ে নির্মিত হয়েছে, তবে এর সামনের দিকটি ইট দিয়ে কাজ করা হয়েছে।  আরও দেখুন  ইরানের মসজিদের তালিকা  মসজিদ  সালাত  তথ্যসূত্র  বিষয়শ্রেণী:ইরানের মসজিদ বিষয়শ্রেণী:ইস্পাহানের মসজিদ বিষয়শ্রেণী:ইরানের স্থাপনা
হাউ টু এভয়েড হিউজ শিপস () ১৯৮২ সালে প্রকাশিত, অভিজ্ঞ নাবিক, ক্যাপ্টেন জন ডব্লিউ. ট্রিমারের রচিত একটি বই। প্রথম সংস্করণটি সিয়াটলে ট্রিমারের বাড়ি থেকে স্ব-প্রকাশিত হয়েছিল এবং এর উপ-শিরোনাম ছিল অর: আই নেভার মেট আ শিপ আই লাইকড। এটি একটি সামুদ্রিক অপারেশন গাইডেন্স বই, তবে এর শিরোনামটির কারণে মনোযোগ আকর্ষণ করেছে, যা অনেকের কাছে অস্বাভাবিক,অসঙ্গতিপূর্ণ এবং হাস্যকর বলে মনে হয়।  বিশেষ শ্রোতাদের (ছোট ব্যক্তিগত নৌকা, যেমন ইয়ট এবং ট্রলার এর ক্যাপ্টেন বা চালক) জন্য রচিত বইটি, বড় জাহাজ যেমন মালবাহী জাহাজের কাছাকাছি উপস্থিত হলে তা এড়িয়ে সামনে আগানোর জন্য প্রয়োজনীয় পদক্ষেপের পরামর্শ দেয়। এছাড়াও বড় জাহাজগুলির ক্ষমতা এবং পরিচালনা পদ্ধতি সম্পর্কেও তথ্য রয়েছে।   বই বিক্রেতা/ডায়াগ্রাম পুরস্কার এবং পরবর্তী স্বীকৃতি বইটি বছরের সবচেয়ে অদ্ভুত শিরোনামের জন্য ১৯৯২ সালের বুকসেলার/ডায়াগ্রাম পুরস্কার জয় করে এবং এই পুরস্কার বিজয়ীদের প্রথম সংকলন, হাউ টু এভয়েড হিউজ শিপস অ্যান্ড আদার ইমপ্লজিবলি টাইটেলড বুকস (২০০৮) শিরোনামে ব্যবহৃত হয়েছিল।  বইটি সর্বকালের সবচেয়ে অদ্ভুত বইয়ের শিরোনামের জন্য দ্য বুকসেলারের ২০০৮ সালের প্রতিযোগিতায় তৃতীয় স্থান অর্জন করেছিল।  ২০০০ থেকে শুরু করে, Amazon.com এ বইটির পাতায় হাস্যরস যুক্ত পাঠক পর্যালোচনা পেতে শুরু করে। বইটির পুরস্কার-বিজয়ী অবস্থা এবং কখনও কখনও এর অদ্ভুত পর্যালোচনার ইতিহাস, ক্র্যাকড থেকে নিউ ইয়র্ক টাইমস পর্যন্ত বিভিন্ন প্রকাশনা দ্বারা উল্লেখিত হয়েছিল। দ্য নিউ ইয়র্ক ডেইলি নিউজ এটিকে "সর্বকালের সেরা বই" বলে অভিহিত করে, অন্যদিকে পাবলিশার্স উইকলি এটিকে "সর্বকালের সবচেয়ে খারাপ বই" বলে অভিহিত করে।  জিমি ফ্যালন লেট নাইট উইথ জিমি ফ্যালনের "ডু নট রিড লিস্ট" সেগমেন্টে বইটি কভার করেছিলেন এবং অ্যালেক্স হর্নের প্রথম উপস্থিতি (২০০০ এডিনবার্গ উৎসবে) "হাউ টু এভয়েড হিজ শিপস" শিরোনামের একটি শোতে ছিল।  ভিডিও গেম দ্য উইচার ৩: ওয়াইল্ড হান্ট এ, "হাউ টু এভয়েড কলোসাল ভেসেলস" শিরোনামের একটি বই রয়েছে, যেটিকে এই বইয়ের রেফারেন্স হিসাবে বিবেচনা করা হয়।   তথ্যসূত্র   বিষয়শ্রেণী:ইন্টারনেট মিম বিষয়শ্রেণী:নৌকাভ্রমণ
thumb|300px|হাত দিয়ে পুতুল নাচ দেখানো হচ্ছে পুতুল নাচ হ'ল থিয়েটার বা পারফরম্যান্সের একটি রূপ যেখানে পুতুলের মাধ্যমে কাহিনী বলা হয়।  ভারতের পশ্চিমবঙ্গে এবং বাংলাদেশে এটি প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।   ইতিহাস  ভারতীয় উপ-মহাদেশে বিপিন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরাণিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরাণিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।   আরও দেখুন   পুতুল   তথ্যসূত্র     বিষয়শ্রেণী:বাংলাদেশের সংস্কৃতি বিষয়শ্রেণী:ভারতীয় সংস্কৃতি